Townland o bally (gaèlic irlandès "baile fearainn") és una divisió geogràfica territorial menor usada a Irlanda. El sistema de townlands és d'origen gaèlic, anterior a la invasió normanda, i la majoria tenen noms d'origen gaèlic irlandès. Tanmateix, alguns noms i fronteres de townland provenen de senyories Hiberno-Normandes, divisions de les plantacions o creacions posteriors de l'Ordnance Survey. Actualment hi ha enregistrats 61.402 townlands a tota l'illa d'Irlanda.